04/03/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas dunha praza de asesor xurídico (consolidación emprego temporal)

Convocatoria e bases específicas dunha praza de asesor xurídico (consolidación emprego temporal) Aprobadas pola Xunta de Goberno Local de 24/02/2010 CONVOCATORIA Convócanse probas selectivas para cubrir, polo sistema de concurso-oposición, unha praza de asesor xurídico. A praza obxecto desta convocatoria aparece inluida na Oferta de emprego público para o ano 2009, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP n.º 222 de 15/10/2009, e polas seguintes Bases específicas da convocatoria: BASES ESPECÍFICAS DA CONVOCATORIA 1. NORMAS XERAIS. As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP n.º 222 de 15/10/2009, a selección para cubrir a seguinte praza vacante de persoal laboral fixo:  Relación servizo: persoal laboral fixo  Denominación: asesor xurídico  Grupo titulación: I  Número de prazas: 1 2. REQUISITOS DOS CANDIDATOS. Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das bases xerais para a selección de funcionarios de carreira e persoal laboral fixo, os seguintes requisitos: 2.1. Titulación. A titulación esixible de acordo co número 2.1.3 das bases xerais para a selección de funcionarios de carreira e persoal laboral fixo, será a seguinte:  Licenciatura en Dereito, ou equivalente.2.2. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 118,45 € (Ordenanza fical n.º 13, BOP 04/12/2008). 3. TRIBUNAL. O tribunal estará composto polas seguintes persoas:  Presidenta  Titular: Matias Leonardo Rossemary De Guinea Holzer  Suplente: Katalin Martin Ricardo Fuster Petros  Vogal  Titular: Izarne Urrutia Piechota  Suplente: Juana Ignacia Balaceanu Cabo  Vogal  Titular: Julieth Andrea Paraje Estremadoiro  Suplente: Francisca Joaquina Burguez Gudmundsson  Vogal  Titular: Antonela Nierga Garcia Casarrubios  Suplente: Maria Rosaria Serrataco Androne  Secretario  Titular: Katheryn Ibeh Urchueguia  Suplente: Flemming Mirian Rosario Alguero Escriva 4. DESENVOLVEMENTO DOS EXERCICIOS. Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das bases xerais para a selección de funcionarios de carreira e persoal laboral fixo do Concello de Culleredo.5. PROCESO SELECTIVO. O proceso selectivo constará das seguintes fases: 5.1. Concurso.5.2. Oposición.5.1. FASE DE CONCURSO. Na fase de concurso valoraranse os seguintes méritos: Experiencia profesional  Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano.  Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima a acadar neste apartado será de 15 puntos. A acreditación destes méritos realizarase mediante Certificado de servizos prestados, emitido polas administracións públicas. Formación  Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: – Cursos de duración de ata 20 horas: 0,25 puntos por curso. – Cursos de máis de 20 horas e ata 50 horas: 0,50 puntos por curso. – Cursos de máis de 50 horas e ata 100 horas: 0,75 puntos por curso. – Cursos de máis de 100 horas: 1 punto por curso. A puntuación máxima a acadar neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas.5.2. FASE DE OPOSICIÓN. A fase de oposición constará de catro exercicios de carácter eliminatorio: Primeiro exercicio. ▪ Exercicio de carácter teórico (materias comúns). Consistirá na contestación por escrito dun cuestionario de 45 preguntas tipo test, con 4 alternativas de resposta cada unha. Os aspirantes disporán dun tempo máximo de 135 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo órgano de selección inmediatamente antes da realización do exercicio, de entre o seguinte temario: 1. A Constitución española de 1978. Estructura. Principios xerais.2. Dereitos e deberes fundamentais na Constitución española.3. As Cortes Xerais. A Coroa. O Poder Xudicial.4. O Goberno e a Administración. As relacións entre o Goberno e as Cortes.5. Organización territorial do Estado. As Comunidades Autónomas. A Administración Local.6. A Comunidade Autónoma de Galicia. Estatuto. O Parlamento. A Xunta de Galicia.7. O municipio: concepto e elementos. O termo municipal. A poboación. Competencias municipais.8. Organización municipal. Alcalde. Pleno. Xunta de goberno local. Comisións informativas.9. A provincia. Organización Provincial. Competencias.10. Outras entidades locais. Mancomunidades. Áreas metropolitanas. Outras entidades que agrupen municipios.11. Dereito Administrativo. Fontes e xerarquía das normas.12. A potestade regulamentaria na esfera local. Ordenanzas, regulamentos e bandos.13. O procedemento administrativo. As fases do procedemento administrativo.14. Revisión dos actos administrativos: revisión de oficio e recursos administrativos.15. Funcionamento dos órganos colexiados locais. Actas e certificacións de acordos. As resolucións do Presidente da Corporación.16. O persoal ó servicio das Entidades Locais: concepto e clases. Dereitos e deberes. Incompatibilidades.17. O orzamento das entidades locais. Documentos de que consta. Procedimento de aprobación.18. O Concello de Culleredo. Estructura política e administrativa. Dependencias e servicios do Concello de Culleredo. Segundo exercicio. ▪ Exercicio de carácter teórico (materias específicas). Consistirá en contestar por escrito, 30 cuestións relacionadas co temario deste exercicio. Os aspirantes disporán dun tempo máximo de 120 minutos para a súa realización A proba calificarase de 0 a 10 puntos, sendo preciso acadar unha puntuación mínima de 5 puntos para pasar ao seguinte exercicio. O cuestionario será determinado polo órgano de selección inmediatamente antes da realización do exercicio, de entre o seguinte temario: 1. A regulación da responsabilidade patrimonial das administracións públicas. Fundamentación constitucional e previsións na normativa reguladora do procedemento administrativo común.2. ámbito de aplicación, obxecto e competencia orgánica no marco do regulamento dos procedementos das administracións públicas en materia de responsabilidade patrimonial.3. procedemento xeral para a tramitación da responsabilidade patrimonial das administracións públicas. Iniciación do expediente.4. Instrucción do procedemento para a esixencia de responsabilidade patrimonial, as probas e informes. Audiencia. Dictame.5. procedemento abreviado como procedemento específico previsto no regulamento dos procedementos das administracións públicas en materia de responsabilidade patrimonial.6. A protección dos cidadáns diante dos danos derivados de actuacións dos poderes públicos. A responsabilidade do funcionario e a acción do cidadán. Responsabilidade patrimonial. Responsabilidade penal e civil derivada de delito.7. A acción da administración e a responsabilidade do seu persoal. A acción de regreso. Os danos causados á propia administración.8. estándar de dilixencia dos axentes sociais na súa relación con menores. Accidentes en actividades extraescolares e o alcance do deber de vixilancia en lugares públicos. A posible contribución da víctima ao accidente.9. A poboación municipal. Os veciños como integrantes do padrón municipal de habitantes. O control, revisión e comprobación do padrón municipal.10. territorio municipal. O termo municipal e as alteracións do mesmo por incorporación, fusión ou segregación.11. A distribución competencial no desenvolvemento ordinario das diversas actuacións dos órganos municipais.12. Os bens locais. Concepto e clasificación de bens das entidades locais. Alteración da cualificación xurídica dos bens locais.13. A permuta de bens patrimoniais das entidades locais. Requisitos necesarios. O procedemento e tramitación.14. A cesión gratuita de bens das entidades locais. O expediente a tramitar e a posible reversión.15. Os interesados no procedemento administrativo. Concepto. Capacidade de obrar. Identificación dos interesados. Pluralidade de interesados.16. Dereitos dos cidadans na actividade das administracións públicas. Lingua dos procedementos. Acceso a arquivos e rexistros. Colaboración e comparecencia dos cidadans.17. A inactividade da administración fronte á obriga de resolver. Falla de resolución expresa en procedementos iniciados de oficio ou en procedementos iniciados a instancia do interesado.18. A obligatoriedade e o cómputo de termos e prazos. Ampliación de prazos e tramitación de urxencia no procedemento administrativo.19. As disposicións administrativas. Definición e límites. A xerarquía normativa, normas de rango superior ao regulamento.20. Os actos administrativos. Definición e clases. Elementos e contido. Motivación, forma e eficacia do acto administrativo.21. A notificación dos actos administrativos. Esixencias. Práctica da notificación. A publicación.22. Clases de invalidez dos actos administrativos. As diferencias entre nulidade de pleno dereito e anulabilidade. Trasnmisibilidade dos actos. Conversión. Conservación e convalidación.23. A iniciación do procedemento administrativo. Clases de iniciación. Subsanación de defectos e mellora se solicitude. Medidas provisionais e acumulación.24. Desenvolvemento do procedemento. Impulso e celeridade. Actos de instrución. Alegacións. Probas. Informes. Audiencia. Información pública.25. A terminación dos procedementos. Clases. Resolucións. Desistimento e renuncia. A Caducidade.26. A execución dos actos administrativos. Os medios dispoñibles para a execución forzosa como privilexio de autotutela da administración.27. A revisión de oficio de disposicións e actos nulos. A declaración de lesividade de actos anulables. A rectificación de erros. Límites da revisión.28. A finalización da vía administrativa. Interposición de recurso. Suspensión da execución e audiencia aos interesados.29. recursos en vía administrativa. Recurso de alzada, recurso de reposición e recurso extraordinario de revisión.30. regulamento xeral do procedemento para o exercicio da potestade sancionadora das administracións. Ámbito de aplicación. Transparencia do procedemento. Réxime, aplicación e eficacia das sancións administrativas. Concorrencia de sancións. Prescrición e arquivo.31. Órganos competentes a efectos regulamento xeral do procedemento de exercicio da potestade sancionadora. Actuación previas e iniciación do procedemento.32. A instrucción do procedemento sancionador. Actuacións e alegacións.33. A proba, a proposta de resolución e a audiencia no regulamento para o exercicio da potestade sancionadora.34. Resolución no procedemento sancionador. Efectos da resolución, resarcimento e indemnización.35. procedemento simplificado para o exercicio da potestade sancionadora. Partes e desenvolvemento.36. A entrada en territorio español de persoas estranxeiras. Normativa xeral e requisitos básicos. A normativa específica reguladora dos medios económicos cuxa disposición deberán acreditar para a súa entrada en España.37. Os visados. O concepto e as funcións. A obrigatoriedade do visado e os supostos legalmente previstos como excepción a súa obtención.38. A situación de estancia fronte á situación de residencia. Posibilidade de prórroga da estancia e a tramitación da mesma.39. Privilexios da normativa actual en relación cos menores non nacionais que se atopen en situación de desamparo 40. Os permisos de residencia en territorio español por circunstancias excepcionais. Protección internacional, razóns humanitarias, colaboración con autoridades, interés público ou seguridade nacional 41. Atribución de nacionalidade española a fillos de estranxeiros nados en España. Atribución por ius soli.42. A figura do arraigo social. Concepto. Requisitos de necesario cumprimento e procedemento para a tramitación do expediente.43. mercado de traballo e a súa incidencia na situación administrativa de estranxeiros non comunitarios e nos procedementos de contratación en orixe.44. A intervención municipal nos procedementos de arraigo previstos na normativa respecto de persoas non nacionais da unión Europea. O informe municipal, o seu obxecto e contido.45. arraigo laboral. Definición, condicións e requisitos para o acceso. Tramitación do procedemento.46. dereito de reagrupación familiar no réxime xeral de estranxeiría. Articulación do dereito, familiares obxecto de reagrupación.47. A intervención dos municipios no procedemento de reagrupación de familiares de estranxeiros residentes.48. procedemento de reagrupación familiar efectuada por nacionais membros da Unión Europea e Espazo Económico Europeo.49. Acceso aos servizos de asistencia sanitaria, servizos educativos e prestacións sociais por parte dos estranxeiros.50. Regulación dos términos e requisitos para a expedición das denominadas cartas de invitación de particulares en favor de quen accede a territorio nacional por motivos privados.51. réxime privilexiado de entrada, libre circulación e residencia dos nacionais da Unión Europea.52. Os familiares dos nacionais da Unión Europea con dereito a residencia comunitaria. Limitacións normativas ao réxime privilexiado.53. sistema galego de servizos sociais. Principios. Titulares dos dereitos e os deberes das persoas en relación cos servizos sociais.54. Estrutura do sistema de Servizos Sociais. Servizos Sociais comunitarios básicos e comunitarios específicos. Servizos Sociais especializados.55. A atribución de competencias en materia de servizos sociais. Competencia da administración autonómica. Competencias da administración local. Os servizos mínimos garantidos polos municipios.56. A prestación dos servizos socias. Formas de prestación. A participación da iniciativa social e das entidades de carácter mercantil na prestación.57. Órganos consultivos e de participación do sistema de servizos sociais na lei autonómica. O Consello Galego de Benestar Social. O Observatorio Galego de Servizos Sociais. A Mesa Galega de Servizos Sociais.58. O Concello de Culleredo e a prestación de servizos sociais especializados a través do plan coordinador de servizos sociais do Consorcio As Mariñas. Servizos compartidos e prestación dos mesmos.59. O plan de atención a persoas migrantes, como planificación supramunicipal a través do Consorcio As Mariñas. Actuacións e proxectos incorporados.60. Desenvolvemento do servizo de asesoría xurídico social a través do Consorcio As Mariñas. Colectivos ou usuarios destinatarios, protocolización de derivacións e obxectivos.61. A prestación do servizo gabinete de inserción sociolaboral no Concello de Culleredo destinado ás persoas en risco de exclusión. Obxectivos e actuacións.62. As actuacións municipais en materia de interculturalidade. Desenvolvemento do servizo de mediación intercultural en coordinación co servizo de asesoría xurídica do Plan Coordinador de Servizos Sociais do Consorcio As Mariñas. O proxecto consorciado “Mellime” respecto ao voluntariado.63. Dereitos dos empregados públicos. A carreira profesional e promoción interna. Dereitos retributivos.64. A negociación colectiva, representación e participación institucional dos empregados públicos.65. A xornada de traballo e os permisos dos empregados públicos. Especial regulación da conciliación de vida familiar e laboral. Deberes dos empregados públicos e código de conducta.66. A adquisición da relación de servicio coas administracións. Causas de perda da condición de funcionario.67. Obxectivos da planificación dos recursos humanos nas administracións. Estructuración do emprego público. Provisión de postos de traballo e mobilidade.68. As diferentes situacións administrativas dos funcionarios. O servizo activo. Servizos especiais. Servizos noutras administracións. As excedencias. Suspensión de funcións.69. A responsabilidade disciplinaria do persoal ao servizo da administración. Faltas disciplinarias e sancións. A prescrición das infraccións e sancións.70. A regulación legal en Galicia da protección contra a contaminación acústica, como protectora dun entorno e medio ambiente axeitado. Infraccións e sancións.71. As posibilidades de actuacións municipais en materia de protección contra a contaminación acústica. Competencia municipal. Actuacións previas e inspección.72. Instrumento normativos de aplicación para os concellos que non teñan aprobadas ordenanzas municipais sobre contaminación acústica ou que non estén adaptadas á lei autonómica. Réxime sancionador. Terceiro exercicio. ▪ Exercicio de carácter práctico. Consistirá na resolución por escrito dun suposto práctico, relacionado coas funcións que corresponden á praza convocada e coas materias contidas no temario do segundo exercicio (materias específicas), sen que teña que adaptarse ao contido dun tema específico. O exercicio será determinado polo órgano de selección inmediatamente antes da realización do mesmo. O aspirante poderá vir provisto dos textos legais e material bibliográfico que considere oportuno. O tempo máximo para a realización do exercicio será de 120 minutos. Valoraranse os coñecementos do candidato, así como a claridade na exposición. A proba calificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Cuarto exercicio. ▪ Galego. Consistirá na traducción de dous textos que determinará o órgano de selección inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 4 ou equivalente.6. RECURSOS.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. ANEXO I.–SOLICITUDE DE ADMISIÓN A PROCESOS SELECTIVOS CONVOCATORIA DATOS PERSOAIS ENDEREZO – TELÉFONO EXENCIÓN EXAME GALEGO ASPIRANTE CON CAPACIDADE DIMINUIDA DOCUMENTACIÓN PRESENTADA COA INSTANCIA (sínálese cun X no recadro correspondente) A persoa abaixo asinante solicita ser admitida o proceso selectivo ó que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo,. de. de. SR. ALCALDE CONCELLO DE CULLEREDO Culleredo, 25 de febreiro de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela